
 Nr. 193/11829/07.12.2021
R E F E R A T  D E  A P R O B A R E
privind  aprobarea  Planului anual de acţiune al Direcției
 de Asistenţă Socială pentru anul 2022

Potrivit prevederilor art. 118 din Legea nr. 292/2011 a asistenţei sociale, Direcția de Asistență Socială Brad prin Serviciul de Asistenţă Socială a elaborat Planul anual de acţiune al Direcției de Asistenţă Socială Brad pentru anul 2022, care, anterior supunerii spre aprobare Consiliului Local al Municipiului Brad, a fost transmis pentru consultare Serviciului Monitorizare, Strategii, Dezvoltare şi Implementare Proiecte, Analiză Statistică şi Incluziune Socială, relația cu Autoritățile Publice Locale din cadrul Consiliului Judeţean Hunedoara – Direcţia Generală de Asistenţă şi Protecţia Copilului.

Acest plan cuprinde acţiuni generale care duc la asigurarea drepturilor depline tuturor copiilor, indivizilor/persoanelor cu handicap, persoanelor vârstnice aflate în dificultate, pentru a putea beneficia complet de participarea la viaţa socială şi economică. Scopul său este de a asigura un sistem de servicii integrate, bazat pe parteneriat, oferite copiilor/persoanelor vulnerabile în vederea respectării drepturilor şi satisfacerii nevoilor acestora.
Planul anual de acțiune al Direcției de Asistență Socială Brad pentru anul 2022 a fost transmis Direcției Generale de Asistență Socială și Protecția Copilului spre consultare.

Urmare analizării, prin adresa nr. 59395/08.12.2021, înregistrată la Primăria Municipiului Brad sub nr. 48128/08.12.2021, Consiliul Judeţean Hunedoara - Direcţia Generală de Asistenţă şi Protecţia Copilului a confirmat că Planul anual de acţiune al Direcției de Asistenţă Socială Brad pentru anul 2022 respectă modelul - cadru aprobat prin Ordinul nr. 1.086/2018.

În măsura în care obiectivele strategiilor la nivel național, respectiv județean ce vor fi aprobate în perioada următoare, impun realizarea de noi acțiuni în domeniul social la nivelul municipiului Brad, acest Plan de acțiune poate fi revizuit.                         
În contextul celor de mai sus, am inițiat prezentul proiect de hotărâre prin care am propus aprobarea Planului anual de acțiune al Direcției de Asistență Socială Brad pentru anul 2022 și-l supun plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 118  din Legea nr. 292/2011 a asistenţei sociale, precum și ale ordinului nr. 1086/2018.

